Παύλος Ιωάννου (πανεπιστημιακός)

Ο Παύλος Ιωάννου (1824 - 1897) ήταν Έλληνας καθηγητής του Πανεπιστημίου Αθηνών και ιατρός. 

 Βιογραφικά στοιχεία 
Γεννήθηκε στην Καστοριά το 1824 και κατάγονταν από την Κορησό. Η οικογένειά του με το επώνυμο «Σιδέρης» ή «Σιούτας» είχε καταγωγή από τη Νικολίτσα (σήμερα στην Αλβανία). Σπούδασε ιατρική στο Πανεπιστήμιο Αθηνών. Εξειδικεύτηκε στην ανατομία, στη Γερμανία και στη χειρουργική, στη Γαλλία. 

Το 1858 αναγορεύτηκε Διδάκτορας Ιατρικής από το Πανεπιστήμιο Αθηνών με τη μελέτη του «Περί της αυτομάτου του ανθρωπίνου σώματος καύσεως». Το 1868 εκλέχτηκε έκτακτος καθηγητής ιατρικής στο Πανεπιστήμιο Αθηνών στη συνέχεια το 1877 διορίστηκε τακτικός καθηγητήςΑπό την ιστορίαν του Πανεπιστημίου Αθηνών: (ιστορικά κείμενα και ιστορικά στοιχεία) - Σκαρπαλέζος Αριστ. - 1964, σελ. 149 και το 1883 του ανατέθηκε η Διεύθυνση του Νοσοκομείου Αφροδισίων Νοσημάτων. Διετέλεσε πρύτανης του Πανεπιστημίου Αθηνών κατά το ακαδημαϊκό έτος 1891-1892 και δίδαξε ως το τέλος της ζωής του.Εγκυκλοπαίδεια, «Πάπυρος Λαρούς Μπριττάνικα»  Απεβίωσε μετά από μακρά νόσο στον Πειραιά, στις 5 Οκτωβρίου 1897.

 Συγγράμματα 
Άφησε πλούσιο συγγραφικό έργο και δημοσίευσε πλήθος ιατρικών βιβλίων και μελετών. Ορισμένα από αυτά είναι:

 Εγχειρίδιο Συστηματικής Ανατομίας (1878 και 1884)
 Εγχειρίδιο Χειρουργικής (1884)
 Παραπομπές 

 Πηγές 
 Από την ιστορίαν του Πανεπιστημίου Αθηνών: (ιστορικά κείμενα και ιστορικά στοιχεία) (σελ. 149) - Σκαρπαλέζος Αριστ. - 1964
 Πανδέκτης, Ινστιτούτο Νεοελληνικών Ερευνών

 Εγκυκλοπαίδεια, «Πάπυρος Λαρούς Μπριττάνικα»

Κατηγορία:Έλληνες ανατόμοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Έλληνες χειρουργοί